cyanic-selkie/wikianc huggingface dataset:
Joseph Fouché
Ura Napoleonin aikana
Brumairen vallankaappauksen jälkeen Fouché sai organisoida Ranskan uuden salaisen poliisin. Hän loi kotimaassa ja ulkomailla toimineen urkkijaverkoston, kokosi käyttöönsä henkilökortiston ja sai alaisuutensa aiemmin sotaministeriön alaisuudessa olleet santarmijoukot. Fouché nujersi Napoleonin vastaisen salahankkeen toisensa perään. Hän muun muassa osoitti, että vuoden 1800 Napoleonin murhayrityksen takana oli rojalistien salaliitto, kun Napoleon oli syyttänyt tasavaltalaisia. Fouché yritti estää senaattia nimittämästä Napoleonia elinikäiseksi ensimmäiseksi konsuliksi, joten Napoleon erotti hänet poliisiministerin tehtävästä 15. syyskuuta 1802 ja lakkautti samalla koko ministeriön. Fouché oli seuraavat kaksi vuotta senaatin jäsenenä. Tuettuaan Napoleonin julistamista keisariksi hän pääsi takaisin suosioon ja sai nimityksen uudelleen perustettuun poliisiministerin toimeen 18. heinäkuuta 1804. Fouché onnistui tukahduttamaan Napoleonin vastaisen opposition, mikä teki hänestä yhden Napoleonin despoottisen hallinnon vihatuimmista henkilöistä. Vaikka Fouchén katsottiin pettäneen aatteensa entisenä tasavaltalaisena, hän pyrki suojelemaan vanhoja tovereitaan perättömiltä syytöksiltä ja kohtuuttomilta rangaistuksilta.
Fouché sai vuonna 1808 kreivin ja elokuussa 1809 Otranten herttuan arvon Italiassa sijaitsevan Otranton mukaan. Kesäkuusta 1809 alkaen hän oli myös sisäministerinä. Napoleonin sotien pitkittyminen sai Fouchén kääntymään Napoleonia vastaan. Vuodesta 1807 alkaen hän alkoi pitää salaa yhteyttä rojalisteihin ja Englantiin. Napoleonin ollessa sotaretkellä hän määräsi heinäkuussa 1809 omavaltaisesti kansalliskaartin liikekannallepanon, jolloin Pariisin kaartin johtoon valittiin Napoleonin vastustajia. Napoleon suuttui ja erotti Fouchén sisäministerin tehtävistä 12. lokakuuta 1809. Fouché nimitettiin vielä Rooman kenraalikuvernööriksi, mutta ennen tehtävässä aloittamista hänen juonittelunsa englantilaisten kanssa tulivat ilmi, joten 3. kesäkuuta 1810 hänet erotettiin myös poliisiministerin tehtävästä. Seuraavat kolme vuotta Fouché vietti hiljaiseloa maatilallaan Aix-en-Provencessa.
Napoleon nimitti Fouchén heinäkuussa 1813 Illyrian provinssien kenraalikuvernööriksi. Itävallan miehitettyä koko alueen Fouché määrättiin marraskuussa 1813 diplomaattiselle komennukselle Napoliin. Hän ilmeisesti yritti suostutella Napolin kuninkaan Joachim Murat’n kääntymään Napoleonia vastaan. Napoleonin kukistuttua Fouché palasi huhtikuussa 1814 Pariisiin, jossa hän tarjosi turhaan palveluksiaan Ludvig XVIII:lle, mutta jäi huomiotta ja kääntyi pian tätä vastaan. Fouché tuki Napoleonin paluuta valtaan ja toimi uudelleen poliisiministerinä satapäiväisen keisarikunnan aikana maaliskuusta kesäkuuhun 1815. Napoleon antoi hänelle päärin arvon. Fouché piti kuitenkin salaa yhteyttä Napoleonin vihollisiin, Ludvig XVIII:een, Itävaltaan ja Wellingtonin herttuaan.
Napoleonin jälkeen
Tappiollisen Waterloon taistelun jälkeen Fouché taivutteli Napoleonia luopumaan uudelleen kruunusta 22. kesäkuuta 1815. Parlamentin molemmat kamarit valitsivat Fouchén johtaman väliaikaisen hallituksen (commission éxécutive provisoire), joka aloitti seuraavana päivänä toimintansa Pariisissa. Fouché yritti saada Napoleonin alaikäisen pojan Napoleon II:n tunnustetuksi lailliseksi hallitsijaksi, mutta taipui hyväksymään Ludvig XVIII:n valtaanpaluun ja luovutti valtansa tälle 7. heinäkuuta. Kaksi päivää myöhemmin Ludvig XVIII nimitti hänet takaisin poliisiministeriksi. Fouché valittiin myös edustajainkamarin jäseneksi. Vaikutusvaltaiset ultrarojalistit painostivat kuitenkin kuninkaan syrjäyttämään Fouchén jo syyskuussa 1815, koska tämä oli ollut osallisena vallankumousterrorissa. Fouché nimitettiin Ranskan lähettilääksi Dresdeniin Saksiin. Tammikuussa 1816 hänet määrättiin karkotettavaksi Ranskasta ”kuninkaanmurhaajana”, koska hän oli äänestänyt Ludvig XVI:n kuolemantuomion puolesta.
Fouché asui maanpaossa aluksi Prahassa. Saatuaan vuonna 1818 Itävallan alamaisuuden hän muutti Linziin ja sittemmin Triesteen, jossa kuoli vuonna 1820. Häneltä jäi perinnöksi 14 miljoonan frangin omaisuus. Fouchén nimissä julkaistiin vuosina 1822–1824 epäluotettavat muistelmat, jotka lienevät todellisuudessa jonkun muun laatimia.
Matti Karumaa
Matti Antero Karumaa (25. marraskuuta 1924 Hämeenlinna – 31. toukokuuta 1993 Hämeenlinna) oli suomalainen jääkiekkohyökkääjä.
Karumaa pelasi Hämeenlinnan Tarmossa kaudet 1942–1959. Hän muodosti pitkään tuhoisan kentän Ka-Ku-Ti yhdessä Keijo Kuuselan ja Esko Tien kanssa. Karumaa voitti Tarmossa kaksi Suomen mestaruutta.
Maajoukkueessa Karumaa pelasi yhteensä 56 maaottelua. Hän ehti olla mukana kaksi kertaa MM-kilpailuissa ja kerran olympialaisissa 1952.
Matti Karumaan kaksi vuotta vanhempi veli Pentti Karumaa pelasi myös jääkiekkoa Tarmossa. Hän pelasi urallaan 68 ottelua vuosina 1944–1954.
Kirjallisuusvuosi 1845
Kirjallisuusvuosi 1845 käsittelee vuoden 1845 tärkeitä kirjallisuuden tapahtumia, uutisia ja julkistuksia.
Kemin komppania
Kemin komppania oli vuosien 1733-1734 toimeen pannun ruotujaon mukaisesti yksi Pohjanmaan jalkaväkirykmenttiin kuuluva osa.
Se muodostui ruoduista :
Luettelo Suomen suurimmista säätiöistä 2013
Tässä luettelossa on lueteltu Suomen suurimmat säätiöt taseen loppusumman mukaan vuoden 2013 lopussa. Luvut koskevat säätiön konsernia ja ne perustuvat kirjanpitoarvojen sijasta taseen markkina-arvoon.
Vänern
Vänern (aik.  ) on Keski-Ruotsissa Keski-Ruotsin alangolla sijaitseva järvi, joka on Götajoen vesistön pääjärvi. Se jää eteläisen Länsi-Götanmaan ja pohjoisen Värmlannin läänien väliin ja se on kuulunut perinteisesti pohjoisen Värmlannin, läntisen Dalslandin ja eteläisen Länsi-Götanmaan maakunnille. Vänern on Ruotsin ja Euroopan unionin suurin järvi sekä Euroopan kolmanneksi suurin järvi Laatokan ja Äänisen jälkeen. Järven laskujoki on Götajoki, joka laskee Kattegatiin Göteborgissa ja on virtaamansa vuoksi nimetty Ruotsin suurimmaksi joeksi.
Marcus Kallionkieli
Marcus Kallionkieli (s. 20. maaliskuuta 2001 Kankaanpää) on suomalais-brasilialainen jääkiekkoilija, joka pelaa NHL-seura Vegas Golden Knightsin organisaatiossa. Hän pelaa pääasiassa ECHL-joukkue Savannah Ghost Piratesissa. Kallionkieli on pelipaikaltaan vasen laitahyökkääjä.
Vänern
Vänernistä saa alkunsa Götan kanava, joka johtaa Vätterniin ja edelleen Itämereen. Siinä on suojeltu niemi Hindenin riutta, joka on seitsemän kilometriä pitkä mutta hyvin kapea. Vänernin rantakaupunkeja ovat etelästä vastapäivään lueteltuna Vänersborg, Lidköping, Mariestad, Kristinehamn, Karlstad, Säffle ja Åmål.
Marcus Kallionkieli
Seuraura
Kallionkieli syntyi Kankaanpäässä, mutta hän muutti jo vauvana perheineen Markku-isänsä töiden perässä Portugalille kuuluvalle Madeiralle. Perhe muutti takaisin Suomeen Marcuksen ollessa kuusivuotias ja hän sai myös Suomen kansalaisuuden. Marcus Kallionkieli aloitti jääkiekkoilun Helsingin Jääkiekkoklubissa, jossa hän pelasi vuodet 2007–2014. Kallionkieli siirtyi 13-vuotiaana Helsingin IFK:hon kaudeksi 2014–2015. Kaudella 2015–2016 hän pelasi HIFK:n lisäksi myös viisi ottelua lainalla Grankullan IFK:n C-nuorissa. Kaudella 2016–2017 Kallionkieli oli C-nuorten SM-karsinnoissa HIFK:n paras maalintekijä 19 osumallaan. Hän voitti kauden päätteeksi C-nuorten Suomenmestaruuden ja Kallionkieli valittiin sarjan toiseen tähdistökentälliseen.
Vänern
Yleistä
Vänern on 150 kilometriä pitkä ja 81 kilometriä leveä. Sen keskimääräinen pinta-ala on 5 450 neliökilometriä (km²), joka on 1,3 kertaa Saimaan ja viisi kertaa Päijänteen pinta-ala. Pinta-alaksi mainitaan myös 5 650 km², joka voi olla suuruus korkean veden aikana. Vänern on kartasta ensisilmäyksellä nähtynä vähäsaarinen järvi, jolla on laajat järvenselät. Se saaria on kuitenkin arviolta 22 000, mutta ne sijaitsevat joitakin poikkeuksia lukuun ottamatta lähellä järven rantoja. Järven rantaviivan pituudeksi on ilmoitettu 2 007 kilometriä. Rantaviiva on Saimaalla seitsemän kertaa ja Päijänteellä 1,4 kertaa pitempi. Rantaviivan pituus riippuu käytettyjen karttojen mittakaavasta, joka on ollut Vänernin tapauksessa 1:10 000. Jos mukaan otetaan myös saarien rantaviiva, tulee siitä 4 500 km pitkä.
Ueli Maurer
Ueli Maurer (s. 1. joulukuuta 1950 Wetzikon, Zürichin kantoni) on sveitsiläinen poliitikko. Hän on toiminut Sveitsin kansallisneuvostossa vuosina 1991–2008, Sveitsin liittoneuvostossa vuodesta 2009 ja Sveitsin liittopresidenttinä kaksi kertaa, vuosina 2013 ja 2019. Maurer edustaa Sveitsin kansanpuoluetta, jonka puheenjohtaja hän oli vuosina 1996–2008. Maurer on ollut Hinwilin kaupunginvaltuuston jäsenenä vuosina 1978–1986 ja Zürichin kantonin parlamentissa vuosina 1983–1991.
Hän on jatkanut puolueen johtajana Zürichin kantonissa. Sotilasarvoltaan Maurer on majuri.
Alutar
Alutar voi tarkoittaa seuraavia asioita:
Vänern
Yleistä
Vänernin pohja on suhteellisen tasainen ja sen keskisyvyys on järven laajuuten nähden vain 27 metriä. Järvessä on tästä huolimatta runsaasti vettä, joka 153 kuutiokilometrin tilavuudella voisi varastoida suuren osan Suomen järvien vesistä. Vänernin tilavuus on 3,6-kertainen Saimaan ja kymmenkertainen Päijänteen tilavuuteen verrattuna. Veden teoreettinen viipymä järvessä on 8–9 vuotta. Syvimmillään se on 106 metriä, mutta syvänteen paikkaa ei tässä tunneta.
Ilmasto
Järven valuma-alueen pohjoisosissa ovat talvet olleet toistuvasti lumisia ja sieltä saadaan säännöllisesti kevättulvia. Valuma-alueen eteläosissa ovat lumiset talvet satunnaisia ja sadanta tuleekin yleensä vetenä. Valuma-alueella sataa vuodessa keskimäärin 800 millimetriä ja järvialueen vuosittainen keskilämpötila on ollut +6°C, mutta se on ollut nousussa.
Järvenosia
Järven yhtenäisyyttä rajoittaa luoteisrannasta kaakkoon työntyvä ja 35 km pitkä Värmlandsnäset. Sille löytyy etelärannasta koilliseen työntyvä ja 13 km pitkä niemi. Niemen päässä sijaitsee Kållandsö ja sen saaristo. Kållandsön ja Värmlandsnäsetin välissä on 20 km saaristoista matalikkoa. Niemien ja saariston länsipuolelle jäävän järvenosan nimi on Dalsbosjön ja itäpuolelle jäävän Värmlandssjön. Dalsbosjönin lounaispää kapenee Vänersborgsvikeniksi. Sen kaakkoispuolelle Vänersnäsin taakse suojaan jää lahti, jonka suuosa on Brandsfjorden ja pohjukka on Dättern. Värmlandssjönin eteläpäässä on noin 20 km pitkä ja 8 km leveä Kinneviken. Sekä Värmlandssjönin itä- että pohjoisrannassa on monia suojaisia lahtia. Niistä merkittävimmät ovat Mariestadssjön, Kilsviken ja Åråsviken , Kolstrandsviken , Varnumsviken , Sätterholmsfjärdenin lahdet , Kattfjorden ja Åsfjorden.
Saaria
Järvssä on huomattava määrä saaria ja luotoja. Kun lasketaan mukaan aivan pienet luodot, saadaan määräksi noin 22 000 saarta. Saarien lukumäärä riippuu siitä, minkä kokoiset saaret lasketaan mukaan. Jos jätetään laskusta pois kaikki alle 25 neliömetrin luodot, saadaan lukumääräksi vielä 12 285 saarta. Suurin saari Torsö (pinta-ala 62 km²) sijaitsee itärannan tuntumassa Mariestadin edustalla ja silta yhdistää sen mantereelle. Torsön takana on vielä Brommö (13 km²), jonne on Torsöltä lauttayhteys. Toiseksi suurin saari Kållandsö (57 km²) sijaitsee Kinnevikenin vieressä etelärannalla ja sinne johtaa yksi lyhyt silta. Seuraava on Hammerön (50 km²), joka sijaitsee Klarjoen suistossa Karlstadin edustalla. Sinne tulee kolme tietä. Luonnontilaisia saaria ovat Lurö ja Djurö, joiden pinta-alat ovat noin 2 km². Molempien saarien saaristot ovat lintujen suojelualueita.
Asutus
Götajoki alkaa järven lounaispäässä Vänersborgin taajama-alueelta. Vaikka Vänersborgissakin on vesivoimalaitos, on suurin vesivoiman tuotanto hieman alempana Trollhättanissa, joka ei kuulu Vänersborgin kuntaan. Seuraava Grästorpin kunta sijaitsee Dätternin rannalla, mutta siellä ei ole taajamia. Järven itärannalla Kinnevikenin pohjukassa sijaitseva Lidköping on Lidköpingin kunnan keskustaajama. Tästä hieman pohjoiseen sijaitsee Götenen kunta, jonka ainoa rantataajama on Hällekis. Siitä koilliseen päin on Mariestadsjönin rannalla sijaitseva Mariestad, joka on Mariestadin kunnan keskustaajama. Siihen kuuluu myös Sjötorp, josta alkaa Vänernin Vätterniin yhdistävä Götan kanava. Tämän pohjoispuolella on ainoa Gullspångin kuntaan kuuluva rantataajama Otterbäcken. Kunnan keskustaajama Gullspång sijaitsee Gullspångälvenin varressa. Järven koillispäässä Kristinehamnin kunnassa sijaitsee Varnumsvikenissä hyvin kätkeytyneenä Kristinehamn. Pohjoisrannan huomattavin taajama on Karlstad, jonka on yhdessä Vålbergin kanssa Karlstadin kunnan ainoat rantataajamat. Kaupungin edustalla sijaitsee Skoghall, joka on järvelle aukeavan Hammarön kunnan ainoa taajama. Skoghall ja Karlstad ovat kasvaneet Klarjoen jokisuiston yli kiinni toisiinsa. Näiden länsipuolella sijaitsee Grumsin kunta, jonka keskusta Grums sijaitsee Slottsbrosundetissä. Lounaisessa Säfflen kunnalla ei ole rantataajamia. Sen keskustaajama Säffle sijaitsee kuusi kilometriä sisämaassa Byälvenin varressa. Järven länsirannalla sijaitseva Åmål on Åmålin kunnan kuntakeskus. Sillä on lounaispuolella seuranaan pieni Tössen lähellä järvenrantaa. Järven lounaispäässä sijaitsee pieni Sunnaånin satama, joka kuuluu Mellerudin kuntaan. Itse Mellerud jää kauemmaksi sisämaahan.
Maantie- ja rautatieliikenne
Trollhättanista ja Vänersborgista alkaa Vänerbanan, joka seuraa länsirannikkoa kulkien vähintään samojen kaupunkien kautta kuin valtatietkin. Karlstadiin päästäkseen tulee kuitenkin kulkea Kiliin asti, jossa on risteysasema. Järven pohjoisrantoja seuraa rannan tuntumassa Värmlandsbanan Kristinehamnin läpi Degerforsiin. Karlstadissa toimii lyhyt Karlstad–Skoghallsin rautatie. Degerforsin kautta kulkee etelästä tuleva kuljetusrata Mariestadin, Lidköpingiin ja lopulta Stora Leveneen. Levenessa on risteysasema, josta alkaa rata Grästorpin kautta Vänersborgiin takaisin.
Kaupallinen laivaliikenne
pienoiskuva|400px|Götan kanava on merkitty karttaan sinisillä viivoilla. Järven satamat ovat Götajoen kautta kytkeytyneenä merelliseen kaupankäyntiin. Suurimmat satamat sijaitsevat Vänersborgissa, Lidköpingissä, Otterbäckenissä, Kristinestadissa ja Karlstadissa. Näiden lisäksi on satamia länsirannalla Åmålissa ja Grumsin Gruvönissä, pohjoisrannalla Skoghallissa ja itärannalla Hönsätterin satama Hällekisissä. Satamat tarjoavat palveluita raaka-aineiden käsittelyssä, varastoinnissa, tullauksessa ja edelleen kuljettamisessa. Sjöfartverket toimii joella ja Vänernissä luotsina. Vielä 1800-luvun alussa ei Vänernillä ollut majakoita, mutta 1900-luvun alussa niitä oli jo 60. Majakoita hoidettiin pitämällä niissä öisin tulta. Nykyään on majakoita 130 ja osassa niistä voivat veneilijät yöpyäkin (Djurö ja Lurö). Götajoelta tulee järvelle noin 1 000 laivaa vuodessa. Satamien vuosittainen tavaramäärä on noin 2,6 miljoonaa tonnia (ilmoitettu vuonna 2021). Asiakkaina ovat pääasiassa paperi-, metalli- ja muu raskas teollisuus.
Vapaa-ajan veneily
Järvellä on ainakin 27 vierassatamaa sekä lukuisia luonnonsatamia. Myös monet Vänernin ympäristön järvistä kiinnostavat pienveneilijöitä. Vänernille pääsee Götajokea myöten mereltä ja Vänerniltä voi jatkaa Vätternille Götan kanavaa pitkin. Götajoen kautta kulkee arviolta 2 800 venettä vuodessa.
Järven tila
Järven tila on käynyt 1900-luvun teollistumisen aikana läpi vedenlaadun suhteen heikentymisen, joka on suojelutoimien seurauksena palannut takaisin 1800-luvun lopun tilanteeseen. Veden metallipitoisuudet ovat alentuneet, mutta vesistön ravinnekuormitus on edelleen luonnontilaa lievästi korkeampi. Vesi on kuitenkin kohtalaisen kirkasta, koska näkösyvyys on 4–6 metriä. Veden fosforipitoisuudet ovat alhaiset (6–8 mikrogrammaa litrassa vettä eli μg/l), typpipitoisuudet ovat kohtalaiset (800 μg/l) ja klorofyllipitoisuudet ovat tyydyttävät (2 000–3 000 μg/l). Järvestä otetaan raakavettä noin 800 000 asukkaan juomavedeksi ja teollisuus käyttää sen vettä prosesseissaan.
Eläimiä
Järvellä on toiminut 2000-luvulla noin 80 ammattikalastajaa, jotka ovat pyytäneet vuosittain noin 600 000 kiloa kalaa. Kaupaksi menee siikaa, taimenta, haukea ja kuhaa. Vapaa-ajan kalastus on hyvin suosittua ja suosituimat saaliskalat ovat hauki ja ahven. Järvessä viihtyvät sekä kylmä- että lämminvesilajit, joita on yhteensä 38 kalalajia. Vänernissä elää ainakin seuraavat lajit :
Vesivoiman rakentaminen on katkaissut kaloilta vaellustiet ja useita erilaisia lohikantoja on hävinnyt. Jäljellä on enää kaksi kantaa. Ankerias ei ole Vänernissä alkuperäislaji, sillä se pääsi järveen vasta kun jyrkät kosket ohitettiin laivasuluilla. Järveen on istutettu myös täplärapu, joka on korvaamassa alkuperäisen jokiravun.
Järvellä tai sen välittömässä läheisyydessä pesii yli 50 lintulajia, joista 20 ovat vaarantuneita lajeja. Linnut suosivat matalia lahtia, kuten esimerkiksi Dättern ja Kilviken, joista tapaa erityisesti hanhia, sorsia ja kahlaajia. Lahdilla pesii myös harvinainen kaulushaikara. Järvelle on perustettu lintujensuojelualueita, joita sijaitsee luodoilla ja saaristoissa sekä rantojen saaririkkailla vesialueilla. Näillä pesivät suurilukuisesti lokki- ja tiirayhdyskunnat. Järven erikoisuuksia ovat räyskä ja karikukko, joita on pesinyt järvellä vain muutama pari.
Ympäristöongelmia
Muun muassa alueen vilkkaaseen laivaliikenteeseen liittyy myös ongelmia. Painolastiveden mukana kulkeutuu vieraslajeja, kuten villasaksirapu (Eriocheir sinensis) ja vaeltajasimpukka (Dreissena polymorpha). Laivojen rungoissa käytetyt likaantumista estävät maalit estävät osaltaan vieraslajien kulkeutumista järveen, mutta ne sisältävät myös ympäristömyrkkyjä, jotka vaikuttavat negatiivisesti muun muassa levien lisääntymiseen. Myrkyt kumuloituvat ravintoverkossa ja johtavat korkeisiin pitoisuuksiin korkeilla trofiatasoilla. Myös laivojen aiheuttama melu aiheuttaa haittoja häiriten esimerkiksi sekä selkärankaisten että selkärangattomien eläinten kehitystä, fysiologiaa ja käyttäytymistä. Lisäksi alueen maanviljely, metsätalous ja vesivoima aiheuttavat haittaa ympäristölle.
Marcus Kallionkieli
Seuraura
Vegas Golden Knights varasi Kallionkielen viidennellä kierroksella 139. pelaajana NHL:n varaustilaisuudessa 2019. Hänestä tuli kaikkien aikojen ensimmäinen NHL:ään varattu Brasilian kansalaisuuden omaava pelaaja. Samana kesänä Kallionkielen varasi myös WHL-joukkue Brandon Wheat Kings 22. pelaajana CHL:n varaustilaisuudessa. Jo heinäkuussa hän teki Golden Knightsin kanssa kolmivuotisen NHL-tulokassopimuksen. Elokuussa Kallionkielen vahvistettiin siirtyvän kaudeksi 2019–2020 Wheat Kingsin WHL-joukkueeseen. Hän oli alkukauden sivussa leikkauksen vuoksi, kunnes marraskuun lopulla Kallionkieli kuntoutui joukkueen harjoitusvahvuuteen. Hänen kautensa jäi lopulta vain 24 ottelun mittaiseksi.
Vänern
Luonnonsuojelu
Järvelle on perustettu useita laajoja lintujensuojelualueita, jotka sisältävät monet saaristoista ja kattavat suojaisia lahtia ja niemiä. Niillä on voimassa pesimäaikaisia liikkumisrajoituksia ja erityisiä säännöksiä. Niiden lisäksi on Djurön saaristoon perustettu kansallispuisto (Djurö nationalpark). Tärkeimmät suojelualueet ovat :
Järven itärannalla sijaitsee kolme vuorta, jotka näkyvät selvästi järvelle. Kinnekullella on suojelualue (Västerplana storängs naturreservat) ja kahdella pöytävuorella Hallebergilla ja Hunnebergilla on yhteinen suojelualue (Halle- och Hunnebergs platåers naturreservat).
Vedenkorkeus
Järven vedenpinnan korkeutta seurataan tiiviisti osana järven säännöstelyn valvontaa. Korkeusvertausjärjestelmässä käytetään kehystä RH1900 eli RH00 on järven referenssikorkeus merikorttien mukaan 43,80 metriä mpy. Järven vedenpinnan keskikorkeus on silloin 0,53 metriä korkeampi eli 44,33 metriä mpy. Uudessa korkeuskehyksessä RH2000 on referenssikorkeus 44,10 metriä mpy.
Järven vedenpinnan korkeutta on seurattu säännöllisesti vuodesta 1807 alkaen. Vedenkorkeutta seurataan kahdessa mittauspisteessä. Järven länsirannassa sijaitsee Sunnanån ja itärannalla Sjötorpin mittauspiste. Järven virallinen korkeusluku saadaan näiden antamien arvojen keskiarvona. Vedenpinnan korkeuteen vaikuttavat jokien virtaamat, säännöstely, sadanta, haihdunta, tuulen suunta ja ilmanpaine. Lisäksi maankohoaminen kallistaa järviallasta kohti etelää, joka huomioidaan pitkällä aikavälillä muuttamalla korkeuskehystä.
Marcus Kallionkieli
Seuraura
Kauden 2020–2021 Kallionkieli aloitti lainalla Helsingin IFK:n U20-junioreissa, jossa hän pelasi yhdeksän ottelua. Maaliskuussa 2021 Kallionkieli Vegas Golden Knights lähetti Kallionkielen AHL-joukkue Henderson Silver Knightsin vahvuuteen. Hän pelasi siellä loppukaudella kuusi runkosarjaottelua tehden kaksi maalia ja yhden playoff-ottelun ilman tehopisteitä.
Syksyn 2021 harjoitusleirin päätteeksi Vegas Golden Knights lähetti Kallionkielen takaisin Brandon Wheat Kingsin WHL-joukkueeseen. Neljännesvälieräsarjassa hän voitti joukkueen sisäisen pistepörssin tehoilla 3+3=6 ja sisäisen tehotilaston lukemalla +4. Syksyn 2022 harjoitusleirin päätteeksi Golden Knights lähetti Kallionkielen Henderson Silver Knightsin AHL-joukkueeseen, jonka harjoitusleiriltä hänet lähetettiin edelleen ECHL-joukkue Savannah Ghost Piratesiin.
Maajoukkueura
Kallionkieli on edustanut Suomea yhdessä nuorten ja 12 poikien maaottelussa. Häntä on pyydetty edustamaan myös Brasilian maajoukkuetta, mutta Kallionkieli on kuitenkin kieltäytynyt kutsusta.
Muuta
Kallionkielen isä Markku on suomalainen ja äiti on brasilialainen. Marcus on kertonut haluavansa olla Filip Forsbergin tyylinen pelaaja.
Vänern
Vesistösuhteita
Vänern on Götajoen vesistön (päävesistötunnus 108) läpivirtausjärvi, jossa Götajoki, Vänern ja Klarjoki muodostavat pääuoman. Götajoki laskee Atlantin Pohjanmereen Kattegatissa kahta suuhaaraa Kungsälviä ja Nordre älviä myöten.
Järveen laskevia jokia ja puroja
Vänernin valuma-alueen pinta-ala on 46 830 km², joka on 93 % koko vesistön pinta-alasta ja noin 10 % Ruotsin pinta-alasta. Vesireitin edelliseen osuuteen kuuluvalla Klarjoella on valuma-alueen pinta-ala 11 848 km², joka on 24 % vesistön pinta-alasta. Tämä vaikuttaa osaltaan myös vesireitistön virtaamien jakaumaan, koska Götajoen yläpään keskivirtaama (MQ) on 519 kuutiometriä sekunnissa (m³/s) ja Klarjoen suistossa se on 181 m³/s. Vänerniin tulevasta vedestä 35 % on peräisin Klarjoesta ja loput 65 % tulee suoraan Vänerniin laskevista joista. Lähteet: 1 = ruotsinkielisestä wikipediasta, 2 = tieto saatu SMHI:n verkkopalvelusta etsimällä sieltä joen tiedot, 3 = tieto saatu SMHI:n karttatietopalvelusta (lähde Modeldata ), 4 = mitattu kartasta (ei tarkka arvo )
Vapautuminen jäätiköstä 13 600–11 640 vs
Vänern on ollut Veiksel-jääkaudella Fennoskandian mannerjäätikön peittämänä. Jäätikkö on kuluttanut järvialtaan pohjaa virratessaan kohti etelää ja kuljettanut pois runsaasti kivi- ja maa-ainesta. Jääkauden loppuvaiheessa ovat sulamisvedet alkaneet huuhtoa myös jäätikön alla sijainnutta maapohjaa ja virtaava vesi on sekä kuluttanut että kerrostanut siihen moreenia ja muita huuhtoutuneita maa-aineksia. Kun mannerjäätikkö on alkanut sulaa riittävästi, on se reuna perääntynyt kohti pohjoista. Lopulta jäätikön reuna on saavuttanut järvialtaan eteläosat, mutta vapautuneet maa-alueet ovat jääneet aluksi meren peittämiksi. Jäätikön alta ensiksi paljastuneen Hunnebergin rinteiltä on löytynyt korkeimman rannan jälkiä 133–134 metrin korkeudelta mpy. Trollhättanin reunamoreeni ylittää nykyisen Götajoen alkupään ja se osoittaa mannerjäätikön sijainnin noin 13 600 vuotta sitten. Jäätikkö on perääntynyt Levenen reunamoreenin kohdalle noin 13 200 vuotta sitten, Skövden reunamoreenin kohdalle noin 12 900 vuotta sitten ja nuoremmalla dryaskaudella, noin 12 700–11 600 vuotta sitten, jolloin myös Salpausselät muodostuivat, on reuna sijainnut Keski-Ruotsin reunamuodostumien kohdalla. Nämä reunamuodostumat ovat kaikki syntyneet Keski-Ruotsin virtauskielekkeen eteen.
Maankohoamisen nopeus on ollut nykyiseen verrattuna moninkertainen. Kun Trollhättanin reunamoreenin muodostumisen aikana jäätikön edessä aaltoili vähäsaarinen ulappa, niin nuoremmalla dryaskaudella Vänernin vesialueita suojasivatkin jo nykyisen rannikkoalueen kohdalle kohonneet suuret saaret. Tärkeimmät salmet Vänernin ja Kattegatin vesialueiden välillä ovat aluksi olleet Götajoen jokilaakso, Uddevallan kaupungin laakso ja Munkedalin laakso. Munkedalin salmi on ollut merkitykseltään vähäisin, sillä siellä on kynnys sijainnut 85–90 metriä mpy.
Baltian jääjärvi tyhjenee 11 640 vs
Nuoremmalla dryaskaudella on Fennoskandian lämpenevä ilmasto viilentynyt noin 1 000 vuodeksi. Silloin on mannerjäätikön reuna lakannut perääntymästä nopeasti ja edennyt, pysynyt paikallaan tai perääntynyt vain hieman. Tilanne on ollut epävakaa ja reunan onkin välillä edennyt ja toisinaan perääntynyt. Reunan eteen kerrostuneet reunamuodostumat ovat olleet tavallisia reunamuodostumia suuremmat ja niitä esiintyy koko silloisen Fennoskandian jäätikön reunan ympärillä, kaikissa ilmansuunnissa. Erityinen kohta sijaitsee Keski-Ruotsin Billingenvuorella. Vuoren itäpuolella on lainehtinut Itämeren alkuvaiheen, Baltian jääjärven, pitkä lahti ja sen länsipuolella Kattegatiin ja Vänerniin ulottuva lahti. Näiden vedenpintojen korkeusero on ollut noin 26 metriä. Nuoremman dryaskauden loppuvaiheessa on reuna vetäytynyt niin paljon, että Baltian jääjärven vesi on päässyt virtaamaan Billingenin ohi mereen. Nykyään tiedetään, että näitä purkautumistulvia on ollut useita, mutta tämä viimeinen ja lopullinen tulva kesti arviolta 1–2 vuotta. Jääjärven vesi on virrannut voimalla Vänernin merenlahteen, josta se on jatkanut kapeiden salmien kautta Kattegatiin. Tapahtuman ajoitukselle esitetään kirjallisuudessa ainakin kolme arviota: 11 590 vs, 11 640 vs ja 11 650 vs. Purkautumistulvassaan Baltian jääjärvi on menettänyt vettä noin 7 800 kuutiokilometriä, mikä on aiheuttanut esitetyssä ajassa noin 150 000–300 000 m³/s keskimääräisen virtaaman. Tulvan vaikutukset Vänernin merenlahteen ovat olleet huomattavat vaikkakin lyhytaikaiset.
Yoldiameren ja Kattegatin välisenä salmena 11 640–10 800 vs
Vasta jäätikön peräännyttyä Karlstadin reunamuodostumien kohdalle, on järviallas ollut jäätiköstä kokonaan vapaana, mutta samalla se on ollut meriveden peittämä. Ohentuneen mannerjäätikön paino on ollut pienempi kuin jääkauden kylmimmän vaiheen aikana, joten maa on sulamisen aikana koko ajan kohonnut. Maankohoamisen seurauksen Keski-Ruotsin alanko on nostanut pinnalle matalan saariston, jonka salmiin on kerrostunut runsaasti savea. Baltian jääjärven purkautumistulva on todennäköisesti avannut salmia ja tulvan jälkeen on suolainen merivesi päässyt takaisin Vänernin merenlahteen. Myös Mälarenilta tunnetaan savikerrostumista merieläinten jäänteitä, joten suolainen vesi pääsi tunkeutumaan vapaasti sinne asti. Vesi on kulkeutunut sinne Närkensalmesta, joka sijaitsee Billingenistä noin 70 kilometriä koilliseen päin. Närkensalmi on siten vapautunut jäätiköstä vasta kauan purkautumistulvan jälkeen.
Närkensalmi on ollut varsin matala ja suolainen vesi on päässyt Itämeren puolelle sekoittuen siellä kylmään jääveteen. Tätä Itämeren vaihetta kutsutaan Yoldiamereksi, koska sen sedimenttien tunnusmerkkinä on erään murtovedessä viihtyvän simpukkalajin fossiloituneet kuoret (Yoldia arctica eli Portalandia arctica). Veden muuttuminen suolaisemmaksi Mälarenin kohdalla on kestänyt yli 200 vuotta ja Etelä-Suomen saaristoiselle rannikolle sen vaikutus on alkanut näkyä noin 300 vuoden kuluttua. Suomeen asti Yoldia-simpukka ei ole ehtinyt levitä. Suomessa Yoldiameren suolaisuus ei näy myöskään sedimenttien piilevästön muutoksina, joten Yoldiameren suolaisuus on ollut vähäistä ja Keski-Ruotsiin keskittynyttä.
Keski-Ruotsin salmiyhteys on katkennut noin 10 800 vs, kun maankohoaminen on voittanut jääkauden jälkeisen valtamerien kohoamisen. Vedenpinta on edelleen kohonnut, mutta nyt on Vänernin alue muodostanut laajan Skagerrakin saaristoisen merenlahden, jossa Vänernin tuleva järviallas on muodostanut laajan merenselän. Itämereen on tässä vaiheessa käynnistynyt Ancylusjärven vaihe.
Vänern kuroutui järveksi 10 000 vs
Maankohoaminen on kaventanut Vänernin merenlahden salmiyhteyksiä Skagerrakiin, jolloin nykyisen Vänernin valuma-alueen makeanveden virtaamat ovat laskeneet lahden suolapitoisuutta. Lopulta lahden vesi on tullut makeaksi ja lahdesta on siten tullut järvi. Vänernin ja Götajoen nykyinen maankohoaminen on 1–3 millimetriä vuodessa niin, että vesistöalueen eteläosat kohoavat hitaammin kuin pohjoisosat. Tämän takia Vänernin järviallas on vuosituhansien ajan kallistunut kohti etelää ja siellä sijaitsevaa Götajoen laskukynnystä. Vänernin vesiala on tämän takia jatkuvasti kutistunut.
Ppm
Parts per million, lyhenne ppm, on prosentin ja promillen kaltainen suhteellinen suhdeyksikkö, joka ilmaisee, kuinka monta miljoonasosaa jokin on jostakin.
Esim. massassa ppm tarkoittaa samaa kuin mg/kg eli milligrammaa kilogrammassa.
Parts per trillion eli ppt on suhdeyksikkö, joka vastaa biljoonasosaa, eli yksi tuhannesosa ppb:stä.
Nämä eivät ole kansainvälisiä SI-yksikköjä. Etenkin ppb ja ppt ovat ongelmallisia, koska amerikkalaiset kutsuvat miljardia biljoonaksi ja biljoonaa triljoonaksi, ks. Suurten lukujen nimet. Siksi niitä olisi hyvä välttää ja käyttää esim. ng/g ja pg/g.
Muunnosohje
Tilavuusosuuksia massapitoisuuksiksi muunnettaessa voidaan käyttää paineena esimerkiksi yhtä ilmakehää eli 101,3 kPa ja lämpötilana 20 °C. Näissä olosuhteissa on useimpien kaasujen moolitilavuus riittävällä tarkkuudella 24,1 litraa. Massapitoisuus lasketaan tilavuusosuudesta seuraavasti:
"Massapitoisuus (mg/m³) = (Molekyylimassa (g/mol) / 24,1) × Tilavuusosuus (ppm)"
Pyhäjoen komppania
Pyhäjoen komppania oli vuosien 1733-1734 toimeen pannun ruotujaon mukaisesti yksi Pohjanmaan jalkaväkirykmenttiin kuuluva osa.
Lohtajan komppania
Lohtajan komppania oli vuosien 1733-1734 toimeen pannun ruotujaon mukaisesti yksi Pohjanmaan jalkaväkirykmenttiin kuuluva osa.
Se muodostui ruoduista :
Sinodonttisuus
Sinodonttisuus on hampaiden muoto, joka on luonteenomainen joillekin Itä-Aasian kansoille ja intiaaneille. Sinodonttisuus kiinnostaa tutkijoita intiaanien alkuperän ja sukulaiskansojen selvittämisen kannalta. Sinodonttisuutta on muun muassa pohjoisissa han-kiinalaisissa ja joissain japanilaisissa.
Frisco Kid
Frisco Kid on vuonna 1979 ilmestynyt länkkärikomediaelokuva. Elokuvan pääosia esittävät Gene Wilder, Harrison Ford, Ramon Bieri, Val Bisoglio, George DiCenzo ja Leo Fuchs. Elokuvan on ohjannut Robert Aldrich.
Arvioita
Video-oppaassa vuodelta 1994 Frisco Kid saa kolme tähteä viidestä, mikä vastaa sanallista arviota ”hyvä”.
Jesper Törnqvist
Jesper Törnqvist (s. 21. helmikuuta 1985 Kemiö) on suomalainen jalkapalloilija, pelipaikaltaan puolustaja. Hän edustaa norjalaista IL Høddia, jonka kapteenina hän toimii.
Törnqvist on Kimito Sportföreningin kasvatti. Hän pelasi ensimmäiset aikuisten ottelunsa FC Bodan riveissä Kakkosessa. Sieltä hän jatkoi Salon Palloilijoihin. Onnistuneen kauden jälkeen Törnqvist teki sopimuksen FC Inter Turun kanssa. Hän kuitenkin vietti suurimman osan ajastaan reservijoukkue VG-62:n riveissä Ykkösessä. Veikkausliiga-debyyttinsä Törnqvist teki 27. heinäkuuta 2005 vierasottelussa FC KooTeePeetä vastaan. Pelattuaan vain viisi liigaottelua FC Interissä, siirtyi Törnqvist kaudeksi 2006 FF Jaroon. Kahden vuoden aikana pietarsaarelaisjoukkueessa hän pelasi 21 ottelua.
Vuonna 2008 Törnqvist siirtyi peliajan perässä Ruotsin kolmannella sarjatasolla pelanneen Umeå FC:n riveihin, jossa pelasi kolmen vuoden ajan avauskokoonpanon pelaajana. Kaudeksi 2011 hän siirtyi Yhdysvaltain PDL-liigassa pelanneen New Orleans Jestersin joukkueeseen. Kauden loputtua hän palasi takaisin Suomeen ja siirtyi loppukaudeksi Ykkösen PK-35 Vantaaseen. Seuraavaksi kaudeksi Törnqvist siirtyi taas ulkomaille, norjalaisen toisella sarjatasolla pelanneen Alta IF:n riveihin. Hän pelasi joukkueessa samaan aikaan toisen suomalaisen, Toni Lindbergin kanssa. Kausi oli Törnqvistille henkilökohtaisesti onnistunut, sillä hänet valttiin Altan vuoden pelaajaksi. Vuonna 2013 Törnqvist teki sopimuksen kauden 2012 cup-voittaja IL Høddin kanssa. Ensimmäisellä kaudellaan Törnqvist pelasi kauden jokaisessa sarjaottelussa, kantaen kädessään kapteeninnauhaa.
Tero Nykänen
Tero Markus Nykänen (s. 10. marraskuuta 1981) on suomalainen kamppailu-urheilija ja valmentaja. Hän on toiminut kasvattajaseurassaan Järvenpään Taekwondo Hwang ry:ssä valmentajana vuodesta 1997 ja vastannut seuran toiminnasta toiminnanjohtajana vuodesta 2003. Nykänen on kilpaillut vuosina 1996–2001 kansallisella tasolla taekwondossa, potkunyrkkeilyssä, nyrkkeilyssä, Sin Moo Hapkidossa sekä Hoi Jeon Moo Soolissa. Hän lopetti kilpailemisen vuonna 2001 kokonaan ja siirtyi valmentajaksi.
Kilpailutuloksia
Nykyään Tero Nykänen toimii omavalmentajana eli Personal Trainerina pääkaupunkiseudun alueella.
Sea City Storm
Sea City Storm on vuonna 2002 perustettu raumalainen urheiluseura. Seuran lajeina ovat amerikkalainen jalkapallo ja cheerleading.
Sea City Stormin edustusjoukkue pelaa kaudella 2012 miesten III-divisioonassa. Seuralla on myös joukkue B-junioreiden I-divisioonassa.
Miehet 2003 II-divisioona
Sea City Storm osallistui vuonna 2003 II-divisioonan joukkueella, joka oli sekoitus kokeneita pelaajia sekä nuoria pelinälkäisiä aloittelijoita. Kausi sujui yli odotusten ja joukkue menestyi hyvin.
Matti Järvinen (keihäänheittäjä)
Matti Henrikki Järvinen (18. helmikuuta 1909 Tampere – 22. heinäkuuta 1985 Helsinki) oli suomalainen keihäänheittäjä. Hän voitti kultaa 1932 olympialaisissa ja paransi maailmanennätystä kymmenen kertaa.
Elämä ja ura
Matti Järvisen isä oli Verner "Isä" Järvinen, antiikin tyylin kiekonheiton olympiavoittaja välikisoista 1906. Hänen veljensä Kalle (1903–1941) oli aikanaan Suomen paras kuulantyöntäjä ja Akilles (1905–1943) kymmenottelun maailmanennätysmies ja olympiakisojen 1928 ja 1932 hopeamitalisti. Yrjö Järvinen kuului samaan veljessarjaan ja hän voitti pronssia keihäänheitossa Kalevan Kisoissa vuonna 1924.
Järvinen voitti Los Angelesissa 1932 olympiakultaa. Berliinin olympialaisissa 1936 Järvinen sijoittui viidenneksi.
Järvinen voitti Euroopan mestaruuden vuosina 1934 ja 1938.
Suomenmestaruuksia Järvinen voitti kahdeksan. Suomea hän edusti maaotteluissa 15 kertaa.
Seuratasolla Järvinen, joka tunnettiin lempinimellä ”Maailman Matti”, edusti Tampereen Pyrintöä, Viipurin Urheilijoita, Kerkkoon Nuorisoseuran Urheilijoita, Helsingin Kisa-Veikkoja ja Keravan Urheilijoita.
Jatkosodan aikana jo uransa lopetettuaan Matti Järvinen oli mukana Urho Kekkosen johtamassa ryhmässä, joka osallistui elokuussa 1942 Berliinin olympiastadionilla järjestettyihin kansainvälisiin akselivaltojen edustajien yleisurheilukilpailuihin.
Urheilu-uransa jälkeen Järvinen toimi Otaniemen Urheilusäätiön toiminnanjohtajana ja sai talousneuvoksen arvonimen.
Porin stadionin pääsisäänkäynnin edustalla on kuvanveistäjä Kalervo Kallion suunnittelema Matti Järvisen patsas, joka paljastettiin vuonna 1966. Se kuvaa hänen kultamitaliheittoaan Los Angelesin olympialaisissa.
Luettelo Suomen suurimmista säätiöistä 1973
Tässä luettelossa on lueteltu Suomen suurimmat osakkeita omistaneet säätiöt vuoden 1973 lopussa. Luettelossa ei ole niitä suuria säätiöitä, jotka omistivat lähes yksinomaan kiinteistöjä.
Säätiöt on järjestetty taseen (omaisuustaseen) loppusumman mukaan. Luvut perustuvat kirjanpitoarvoihin. Tapana oli, että kiinteän omaisuuden arvo arvioitiin todellista alhaisemmaksi.
Luettelossa on mainittu, kumpaan liikepankkiin säätiö oli sidoksissa. Pankkien johtajat olivat usein edustettuina säätiöiden hallintoelimissä. Säätiöt omistivat pankkien ja niihin sidoksissa olleiden yritysten osakkeita.
Jenni Anttila
Jenni Anttila (s. 1980) on suomalainen missi ja juontaja.
Hän voitti Miss Yyteri -kilpailun vuonna 2001 ja oli Miss Suomi -finalisti vuosina 2001 ja 2003. Anttila voitti myös Suomen Mrs. Globe -kilpailun 2005 ja sijoittui Yhdysvalloissa järjestetyssä Mrs. Globe -finaalissa kolmanneksi. Myöhemmin Anttila on tehnyt muun muassa juontokeikkoja ja mallin töitä. Hän on ollut naimisissa jääkiekkoilija Pasi Nielikäisen kanssa 2004–2010. Anttila näytteli vuonna 2001 Kotikadussa.
Jennin toinen sisko Saana Anttila oli myös Miss Suomi -finaalissa 2003. Molemmat sijoittuivat samassa kisassa kuuden parhaan joukkoon. Nykyään Saana työskentelee poliisina.
Jennillä on kaksi lasta, poika ja tyttö, ja hän työskentelee Vantaan poliisilaitoksella.
Toni Hevonkorpi
Toni Hevonkorpi (s. 18. elokuuta 1978 Tampere) on suomalainen jalkapalloilija. Hän on pelipaikaltaan keskikenttäpelaaja.
Ašgabat
Maantiede ja ilmasto
Ašgabat on rakennettu keitaalle Karakumin autiomaan ja Kopet Dagin vuoristoalueen välissä. Se sijaitsee noin 30 kilometriä Iranin rajalta.
Toni Hevonkorpi
Hevonkorpi on edustanut Tampere Unitedia, johon hän siirtyi Ilveksestä joukkueen perustamisen yhteydessä. Hän teki Tampere Unitedin historian ensimmäiset maalit harjoitusottelussa Riihimäen Palloseuraa vastaan. Tampere Unitedin noustua Veikkausliigaan Hevonkorpi teki debyyttinsä pääsarjatasolla 19. kesäkuuta 2000 Rovaniemen Palloseuraa vastaan pelatussa vierasottelussa, jossa hän teki samalla ensimmäisen liigamaalinsa. Hän oli myös voittamassa Suomen mestaruutta kaudella 2001.
Ašgabat
Maantiede ja ilmasto
Ašgabatissa on Köppenin ilmastoluokituksen mukaan keskileveysasteiden aroilmasto. Kesäisin on kuumaa ja erittäin kuivaa, talvisin on viileää ja hieman sateisempaa. Vuoden keskilämpötila on noin 16 °C ja vuosittainen keskimääräinen sademäärä 230 millimetriä. Lämpimin kuukausi on heinäkuu, jolloin vuorokauden ylin keskilämpötila on noin 38 °C. Viilein kuukausi on tammikuu, jolloin alin keskilämpötila on noin −2 °C. Sateisin kuukausi on huhtikuu, jolloin sataa keskimäärin noin 44 millimetriä. Elokuu puolestaan on kuivin kuukausi. Silloin keskimääräinen sadanta on noin 1 millimetri.
Toni Hevonkorpi
Tampere Unitedista hän siirtyi Vaasan Palloseuraan kaudeksi 2003 ja FF Jaroon kaudeksi 2004. Kaudeksi 2007 Hevonkorpi siirtyi KOO-VEE:seen ja oli junailemassa Ilveksen edustusjoukkueen paluuta pallokentille. Hevonkorpi pelasi Ilveksen edustusjoukkueessa kaudet 2008-2011 ja tämän jälkeen Ilveksen kakkosjoukkueessa alemmilla sarjatasoilla.
Ašgabat
Historia
Ašgabat on suhteellisen nuori kaupunki. Kaupunki perustettiin venäläiseksi varuskunnaksi 1881. Samanniminen kylä on perustettu paikalle vuonna 1818. Sen sijainti karavaanireitin ja rautatien risteyskohdassa oli otollinen, ja kaupunki kasvoi nopeasti.
Toni Hevonkorpi
Hevonkorpi toimii nykyään Ilves Edustus Oy:n toimitusjohtajana, sekä Ilves ry jalkapallojaoston urheilutoimenjohtajana. Hän vastaa myös nuorten jalkapalloturnauksista ja on valmentajana Ilveksen Urheilukoulussa.
Ašgabat
Historia
Neuvostoliiton vallan aikana Ašgabat oli Turkmenistanin neuvostotasavallan pääkaupunki. Vuosina 1917–1927 sen nimi oli Poltoratsk paikallisen kapinallisen mukaan.
Kaupunkia ravisutti 6. lokakuuta 1948 voimakkuudeltaan arviolta 7,3 momenttimagnitudin maanjäristys. Maanjäristys surmasi arviolta 110 000 ihmistä, neuvostovallan aikana uhriluku oli salaisuus.
Turkmenistanin itsenäistyminen 1991 vaikutti suuresti kaupunkikuvaan. Keskustaan rakennettiin Presidentin palatsi ja Parlamenttitalo, joiden julkivisut ovat valkeaa marmoria ja katolla kiiltää kullattu kupoli.
Talous ja liikenne
Ašgabatin tärkeimmät teollisuudenhaarat ovat metalli- ja tekstiiliteollisuus, lähinnä puuvillan jalostus. Sillä on merkittävä asema Keski-Aasian rautatieverkostossa, joka kulkee Kaspianmereltä Venäjälle ja yhtyy Siperian rataan, joka johtaa Moskovaan.
Ašgabatin lentoasema uusittiin 2016. Se sijaitsee noin 10 km keskustasta koilliseen.
Nähtävyydet
Ašgabatin nähtävyyksiä ovat muun muassa kaupungin liikenneympyrässä sijaitseva korkea lämpömittari ja Ruhnama-kirjasta tehty monumentti.
Teodor Peterson
Teodor Anders Peterson (s. 1. toukokuuta 1988 Uumaja) on ruotsalainen maastohiihtäjä.
Vancouverin olympialaisissa 2010 Peterson sijoittui sprintissä 11:nneksi. Oslon MM-kilpailuissa 2011 hän oli sprintissä 16:s ja Val di Fiemmen MM-kilpailuissa 2013 15:s. Sotšin olympialaisissa 2014 Peterson voitti hopeaa vapaan hiihtotavan sprintistä ja pronssia Emil Jönssonin kanssa perinteisen parisprintistä. Falunin MM-kilpailuissa 2015 hän oli perinteisen hiihtotavan sprintissä seitsemäs. Pyeongchangin olympialaisissa 2018 hän sijoittui perinteisen sprintissä yhdeksänneksi.
Peterson sijoittui kaudella 2012–2013 Quebecin sprintissä toiseksi ja voitti Liberecin sprintin. Sprintticupissa hän oli neljäs. Kaudella 2013–2014 hän voitti sprintin Falunin finaalitapahtumassa ja sijoittui sprintticupissa neljänneksi. Kaudella 2017–2018 hän oli Planican perinteisen hiihtotavan sprintissä kolmas.
Singles (Xysman albumi)
Singles (SPI41CD) on Xysman minialbumi, jonka nimi viittaa levyllä oleviin julkaisemattomiin 7-tuumaisiin singleihin. Haastattelutietojen mukaan Xysman jäsenet olivat tuolloin myös itse singlejä, joten nimellä on kaksoismerkitys. Albumi on kuitenkin kuvitteellinen kokoelmalevy, koska kysymyksessä on alkuperäisjulkaisu eikä kappaleita julkaistu myöskään jälkikäteen singleinä. Musiikillisesti Xysma siirtyi tällä levyllä yhä enemmän indierockin kentälle ja flirttaili jopa pateettiselle iskelmämusiikille, johon Xysman laulajan Jani Muurisen laulutapa hyvin istui.
Tuottaja
Roop eli Jani Lankinen
Keith Andrews
Keith Andrews (15. kesäkuuta 1920 Denver, Colorado – 15. toukokuuta 1957 Indianapolis, Indiana ) oli yhdysvaltalainen kilpa-ajaja. Hän osallistui kahdesti Indianapolis 500 -kilpailuun, joka oli osa Formula 1 -sarjaa, joten hän on osallistui kahteen F1-sarjan osakilpailuun sijoittumalla niissä 28:ksi ja 13:ksi.
Andrews kuoli 1957 Indy 500 -kisan harjoituksissa. Hänen autonsa romuttui täysin, ja hän kuoli pian. Onnettomuuden vuoksi hänen tallitoverinsa, ja ainoa eurooppalainen kisaan osallistuja, Giuseppe Farina, vetäytyi kilpailusta.
Ts’ehlanyanen kansallispuisto
Ts’ehlanyanen kansallispuisto on Lesothossa sijaitseva kansallispuisto ja samalla Lesothon toinen kansallispuisto. Kansallispuisto sijaitsee 1 940–3 112 metrin korkeudessa ja on pinta-alaltaan reilut 5 600 hehtaaria. Kansallispuiston nimi tulee Thamnocalamus tessellatus -bambulajin paikallisesta kansankielisestä nimestä (ts’ehlanyane) ja Ts’ehlanyanen kansallispuisto onkin tämän bambulajin merkittävin refugio Maloti- ja Drakensberg-vuoristoissa.
Ts’ehlanyanen kansallispuistossa on monenlaisia geologisia muotoja, kuten erilaisia kallioita, luolia ja kielekkeitä. Lisäksi alueella on runsaita mineraaliesiintymiä ja aivan kansallispuistoalueen ulkopuolella sijaitsee Kaon timanttikaivos. Kansallispuiston alueella virtaa neljä isompaa jokea. Lisäksi alueella on lukuisia vesiputouksia sekä kalliolammikoita. Osa vesiputouksista saattaa jäätyä talvisin. Kesä-, heinä- ja elokuussa alueella voi tapahtua lumivyöryjä.
Ts’ehlanyanen kansallispuiston alueella on yksi Lesothon alkuperäisistä metsäalueista, joita maassa on jäljellä enää vain muutama. Lisäksi alueella kasvaa merkittävästi fynbos-kasvillisuutta ja alueelta onkin tavattu 220 kukkakasvilajia. Suuren korkeusvaihtelun myötä alueella onkin runsaasti erilaisia elinympäristöjä ja sitä kautta myös monimuotoinen kasvilajisto.
Ts’ehlanyanen kansallispuistossa tavataan 24 pientä tai keskikokoista nisäkäslajia. Näitä ovat hirviantilooppi, vuohiantilooppi, aavikkoilves, afrikanvillikissa, haisuhilleri, vaippasakaali, kalliotamaani, natalinkorvarotta, valkoposkisaukko, piikkisiat ja paviaanit. Satunnaisesti kansallispuistossa on nähty myös servaali. Alueella on myös kivettyneitä dinosaurusten jalanjälkiä.
Irlannin kuningaskunta
Irlannin kuningaskunta oli Irlannin saarella vuosina 1541–1800 sijainnut valtio, joka oli personaaliunionissa Englannin kanssa. Irlannin kuningaskunnan valtaistuinta pitivät hallussaan Englannin kuninkaat. Irlannin kuningaskunnan ensimmäinen hallitsija oli Englannin Henrik VIII, joka vuonna 1541 otti aiemman Irlannin lordin tittelin tilalle tittelin Irlannin kuningas.
Irlannin kuningaskunnassa valtaa pitivät sijaishallitsijat (alkuun Lord Deputy, myöhemmin Lord Lieutenant), joista valtaosa oli englantilaisia aatelismiehiä.
Irlannin kuningaskunta päättyi vuonna 1800 Ison-Britannian kuningaskunnan kanssa tehtyyn unionilakiin, jonka seurauksena 1. tammikuuta 1801 muodostettiin Ison-Britannian ja Irlannin yhdistynyt kuningaskunta.
Tribromietanoli
Tribromietanoli (C2H3Br3O) on bromattuihin alkoholeihin kuuluva orgaaninen yhdiste. Yhdistettä käytetään anestesia-aineena laboratorioeläimillä.
Ominaisuudet, käyttö ja valmistus
Huoneenlämpötilassa tribromietanoli on väritöntä kiteistä ainetta. Yhdiste liukenee vähäisessä määrin veteen ja hyvin moniin orgaanisiin liuottimiin esimerkiksi etanoliin, dietyylieetteriin ja bentseeniin. Yhdiste alkaa hajota lämmitettäessä jo ennen sulamispistettään. Tribromietanolin puuduttavat ja sedatiiviset vaikutukset johtuvat siitä, että yhdiste sitoutuu GABAA-reseptoreihin ja glysiinireseptoreihin. Yhdistettä on käytetty 1900-luvun alkupuolella anestesia-aineena myös ihmisillä, mutta nykyään sitä käytetään lähinnä hiirillä ja rotilla. Yhdiste aiheuttaa lihasten rentoutumista, mutta ei aiheuta hengityslamaa. Tribromietanoli on ärsyttävä yhdiste, ja sen käytön on havaittu aiheuttavan suolitukoksia, sairaalloisuutta, ja anestesian jälkeinen kuolleisuus koe-eläimillä on korkeampi verrattuna muihin anestesia-aineisiin.
Tribromietanolia valmistetaan pelkistämällä bromaalia alumiini-isopropoksidilla.
Eskimolokki
Harhautuneita lintuja on tavattu Meksikossa, Japanissa, Tanskassa ja muutamassa muussa Länsi-Euroopan maassa.
Lintu on saanut tieteellisen nimensä ornitologi John Eliot Thayerin mukaan. Hänestä johtuu myös lajin englanninkielinen nimi Thayer's Gull.
Yhdysvaltain avoin tennisturnaus 2008
Yhdysvaltain avoin tennisturnaus 2008 pelattiin 25. elokuuta – 7. syyskuuta. Kyseessä oli järjestyksessään 128. turnaus. Miesten kaksinpelin hallitseva mestari oli Roger Federer, joka voitti nyt viidennen peräkkäisen Yhdysvaltain mestaruutensa. Naisten hallitseva mestari oli Justine Henin, joka lopetti uransa aiemmin samana vuonna, vähän ennen Ranskan avoimia. Tällä kertaa naisten mestaruuden voitti Serena Williams, joka oli aiemmin yltänyt kahteen mestaruuteen. Cara Black voitti nyt kaksi mestaruutta: naisten nelinpelissä ja sekanelinpelissä.
Eskimolokki
Ulkonäkö
Eskimolokki on kookas harmaaselkäinen lokki. Ruumiin pituus on 58–63 cm, siipien kärkiväli on 130–140 cm ja se painaa 0,72–1,5 kg. Kesäpuvussa linnun pää ja kaula ovat valkoisia. Nokka on kirkkaankeltainen, ja sen alaosassa on iso punainen täplä. Selkä on harmaa ja jalat vaaleahkon punaiset.
Yhdysvaltain avoin tennisturnaus 2008
Miesten nelinpeli
Välierät:
Loppuottelu:
Eskimolokki
Ulkonäkö
Nuoret linnut ovat ruskehtavia, nokka ja jalat ovat mustat. Jalat muuttuvat ennen muuta pukukehitystä aikuisen jalkojen värisiksi.
Yhdysvaltain avoin tennisturnaus 2008
Naisten nelinpeli
Välierät:
Loppuottelu:
Eskimolokki
Pesiminen
Eskimolokki rakentaa pesän risuista ja kasvin osista tai se pesii vain ruoholla. Pesä on aina maassa. Naaras munii 3 sinertävää tai vihertävää munaa.
Eskimolokki kuuluu lokkiryhmään, jonka taksonomia on huonosti tunnettu, mutta jota tutkitaan paljon. Ennen sitä pidettiin grönlanninlokin (Larus glaucoides) ja tämän alalajin (Larus glaucoides kumlieni) risteytymänä.
Yhdysvaltain avoin tennisturnaus 2008
Sekanelinpeli
Välierät:
Loppuottelu: